Updated: Oct 31, 2018
AJ NAPRIEK UPOZORNENIAM ZO STRANY OBČANOV O NEZÁKONOSTI CELÉHO PROCESU, POKRAČUJE STAROSTA A POSLANECKÝ APARÁT RAČE V NEZÁKONNOM OBSTARÁVANÍ ÚZEMNÉHO PLÁNU !
NÁHODA ? NEVEDOMOSŤ ? NIE !
Lebo Krajský súd už právoplatne rozhodol v analogickom prípade ohľadne obstarania ÚP zóny v Petržalke a konštatuje dňa 10.10.2018 nasledovné :
"Iba Územný plán príslušnej obce môže ustanoviť, pre ktoré jej časti je možné obstarať a schváliť územný plán zóny (§ 11 ods. 6 Stavebného zákona). Dotknuté mestské časti smú územný plán zóny obstarať iba pre tie lokality, v ktorých to povoľuje územný plán obce, ktorej sú súčasťou.Postup nad rámec tohto zmocnenia je prejavom svojvôle a je protizákonný."
https://www.petrzalka.sk/wp-content/uploads/2018/10/Scan_Uznesenie.pdf?fbclid=IwAR3boUaemmsKb6uMfPvN6uBrKuiE0vyxKHMlBO3eYL5ffmBUuG0hKUPHe6w
24.10.2018 - Oznamy
Na poslednom zasadnutí miestneho zastupiteľstva MČ Rača v aktuálnom zložení sa poslanci najviac venovali téme, ako ďalej pokračovať v obstarávaní územného plánu zóny Krasňany, ktorý je v procese tvorby už štyri roky.Starosta Rače Peter Pilinský sa domnieval, že o osude strategického dokumentu, ktorý sa tvoril pod dohľadom súčasných poslancov, by mali rozhodnúť práve oni, preto na ich posledné spoločné rokovanie materiál predložil. Po dlhej rozprave a vyjadrení rôznych názorov či už z radu poslancov alebo obyvateľov, nakoniec poslanci hlasovaním rozhodli o tom, že proces tvorby územného plánu zóny Krasňany bude pokračovať, avšak za istých podmienok, predovšetkým sa z dokumentu vyhodia najproblematickejšie body - hromadné garáže a ich zaradenie do verejnoprospešných stavieb a asanáciu, a tiež prístupovú komunikáciu na Hagarovej. Okrem toho sa poslanci uzniesli, že po ukončení vyhodnotenia a zapracovania pripomienok, ktoré v stanovenom termíne prišli na miestny úrad, sa znova bude konať verejná prezentácia variantného návrhu územného plánu zóny Krasňany a následne bude predložený výrok na odsúhlasenie miestnemu zastupiteľstvu MČ Rača. "Som veľmi rád a ďakujem račianskym poslancom, že u nich vyhral zdravý rozum a rozhodli sa podporiť pokračovanie procesu obstarávania územného plánu zóny Krasňany. Ide totiž o veľmi dôležitý strategický dokument a v podstate najúčinnejší nástroj, ako v budúcnosti zabrániť developerom v ich snahe o ďalšie zahusťovanie sídliska Krasňany," povedal starosta Peter Pilinský.